КОМИ РЕСПУБЛИКАЛӦН ОЛАНПАС

«Коми Республикаса Юралысь чинӧ бӧрйысьӧмъяс йылысь» Коми Республикаса Оланпасӧ вежсьӧмъяс пыртӧм йылысь

Примитӧма Коми Республикаса

Каналан Сӧветӧн 2016 вося вӧльгым тӧлысь 23 лунӧ

**1 статья.** Пыртны «Коми Республикаса Юралысь чинӧ бӧрйысьӧмъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 30 №, 692 ст.; 2013, 5 №, 109 ст.; 18 №, 370 ст.; 2014, 9 №, 106 ст.; 13 №, 192 ст.; 16 №, 291 ст.; 35 №, 722 ст.; 2016, 1 №, 3 ст.; 10 №, 119 ст.) татшӧм вежсьӧмъяс:

1. 7 статьялӧн 121 юкӧнса медводдза сёрникузяын «(сы лыдын участокса бӧрйысян комиссиялӧн жырйын кадысь водз гӧлӧсуйтан)» кывъяс киритны.

2. 21 статьяса 8 юкӧнсӧ гижны тадзи:

«8. Бӧрйысян комиссияяс гӧлӧсуйтан лунӧдз 15 лунысь оз сёрджык йӧзӧдӧны бӧрйысян комиссияяслӧн жыръясын юӧртан стендъяс вылын Коми Республикаса Юралысь чинӧ пасйӧм кандидатъяс йылысь юӧр Коми Республикаса Юралысь чинӧ кандидатъяслӧн, налӧн верӧслӧн (гӧтырлӧн) да тыр арлыдтӧм челядьлӧн чӧжӧс да эмбур йылысь юӧр индӧмӧн. Сійӧ жӧ пӧрадок серти йӧзӧдӧны Коми Республикаса Юралысь чинӧ пасйӧм кандидатӧс пасйӧмын ӧткажитӧм йылысь юӧр. Коми Республикаса Юралысь чинӧ пасйӧм кандидатъяс йылысь юӧрсӧ йӧзӧдӧны сійӧ жӧ сьӧрсьӧн-бӧрсьӧн мунӧмӧн, кыдзи и бӧрйысян бюллетеньын. Коми Республикаса Юралысь чинӧ пасйӧм кандидатлысь да сылӧн верӧслысь (гӧтырлысь) да тыр арлыдтӧм челядьлысь чӧжӧс да эмбур йылысь юӧр лыддьӧгсӧ урчитӧ Коми Республикаса бӧрйысян комиссия.».

3. 491 статьяын:

1) 1 да 2 юкӧнъяс гижны тадзи:

«1. Бӧрйысьысь, коді гӧлӧсуйтан лунӧ оз вермы воны сійӧ бӧрйысян участоклӧн гӧлӧсуйтан жырйӧ, кӧні сійӧс пыртӧма бӧрйысьысьяс списокӧ, вермӧ босьтны лӧсялана бӧрйысян комиссияын (гӧлӧсуйтан лунӧдз 45 — 11 лунӧн водзджык) либӧ участокса бӧрйысян комиссияын (гӧлӧсуйтан лунӧдз 10 да этшаджык лунӧн водзджык, а сідзжӧ Коми Республикаса бӧрйысян комиссияӧн выль пӧв гӧлӧсуйтӧмсӧ индан лунсянь выль пӧв гӧлӧсуйтан лунлӧн воддза лунӧдз) открепительнӧй эскӧданпас да гӧлӧсуйтны сійӧ бӧрйысян участокын, кӧні сійӧ лоӧ гӧлӧсуйтан лунӧ. Кадысь водз гӧлӧсуйтігӧн тайӧ Оланпаслӧн 53 статьяса 1 да 2 юкӧнъяс серти бӧрйысьысь, коді гӧлӧсуйтан лунӧ оз вермы воны гӧлӧсуйтны сійӧ бӧрйысян участоклӧн гӧлӧсуйтан жырйӧ, кӧні сійӧс пыртӧма бӧрйысьысьяс списокӧ, вермӧ босьтны открепительнӧй эскӧданпас гӧлӧсуйтан лунӧдз 45 — 21 лунӧн водзджык лӧсялана мутасса бӧрйысян комиссияын, а гӧлӧсуйтан лунӧдз 20 да этшаджык лунӧн водзджык — участокса бӧрйысян комиссияын.

2. Коми Республикаса Юралысь чинӧ бӧрйысьӧмъяс дырйи гӧлӧсуйтан лунӧн кӧ лоӧ лун, кор бӧрйӧны Россия Федерацияса Федеральнӧй Собраниелӧн Каналан Думаӧ депутатъясӧс, бӧрйӧны Россия Федерацияса Президентӧс либӧ нуӧдӧны Россия Федерацияса референдум, открепительнӧй эскӧданпассӧ сетӧны кадколастӧ, кутшӧмӧс урчитӧма «Россия Федерацияса Федеральнӧй Собраниелӧн Каналан Думаӧ депутатъясӧс бӧрйӧм йылысь» Федеральнӧй оланпаслы, «Россия Федерацияса Президентӧс бӧрйӧм йылысь» Федеральнӧй оланпаслы либӧ «Россия Федерацияса референдум йылысь» Федеральнӧй оланподув оланпаслы лӧсялӧмӧн;

2) 9 юкӧнса мӧд абзацлӧн медводдза сёрникузяын «Мутасса бӧрйысян комиссия» кывъяс бӧрын содтыны «гӧлӧсуйтан лунӧдз 10 лунӧн водзджык, а кадысь водз гӧлӧсуйтігӧн тайӧ Оланпаслӧн 53 статьяса 1 да 2 юкӧнъяс серти 21 лунӧн водзджык» кывъяс.

4. 511 статья киритны.

5. 52 статьяса 21 – 23 юкӧнъяс киритны.

6. 54 статьяса 1 юкӧнлӧн мӧд сёрникузяын «, а сідзжӧ бурдӧдан да висьӧмъясысь ӧлӧдан да больнича учреждениеясын, ӧткӧн олысь пӧрысь йӧзлы торъя керкаясын, социальнӧя могмӧдан стационарнӧй учреждениеясын (пӧрысьяслы да вермытӧмъяслы керка-интернатъясын, диспансеръясын, геронтология шӧринъясын) да татшӧмсяма учреждениеясын» кывъяс киритны.

7. 55 статьяса 2 юкӧнлысь 5 пункт гижны тадзи:

«5) сёрнигижӧдлысь стрӧкаяс татшӧм сьӧрсьӧн-бӧрсьӧн мунанногӧн:

1 стрӧка: гӧлӧсуйтӧм помасян кад вылӧ бӧрйысьысьяслӧн списокӧ пыртӧм бӧрйысьысьяслӧн лыд;

2 стрӧка: участокса бӧрйысян комиссияӧн босьтӧм бӧрйысян бюллетень лыд;

3 стрӧка: кадысь водз гӧлӧсуйтысь бӧрйысьысьяслы сетӧм бӧрйысян бюллетень лыд;

4 стрӧка: гӧлӧсуйтан лунӧ гӧлӧсуйтан жырйын бӧрйысьысьяслы сетӧм бӧрйысян бюллетень лыд;

5 стрӧка: гӧлӧсуйтан лунӧ гӧлӧсуйтан жырйысь бокын гӧлӧсуйтысь бӧрйысьысьяслы сетӧм бӧрйысян бюллетень лыд;

6 стрӧка: бырӧдӧм бӧрйысян бюллетень лыд;

7 стрӧка: гӧлӧсуйтӧм вылӧ новлӧдлан кудъясын бӧрйысян бюллетень лыд;

8 стрӧка: гӧлӧсуйтӧм вылӧ стационарнӧй кудъясын бӧрйысян бюллетень лыд;

9 стрӧка: туйтӧм бӧрйысян бюллетень лыд;

10 стрӧка: вына бӧрйысян бюллетень лыд;

10а стрӧка: участокса бӧрйысян комиссияӧн босьтӧм открепительнӧй эскӧданпас лыд;

10б стрӧка: гӧлӧсуйтан лунӧдз бӧрйысян участок вылын бӧрйысьысьяслы участокса бӧрйысян комиссияӧн сетӧм открепительнӧй эскӧданпас лыд (выль пӧв гӧлӧсуйтӧм дырйи — выль пӧв гӧлӧсуйтан лунӧдз бӧрйысян участок вылын бӧрйысьысьяслы сетӧм косялана талонъястӧг открепительнӧй эскӧданпас лыд);

10в стрӧка: бӧрйысян участок вылын открепительнӧй эскӧданпасъяс серти гӧлӧсуйтӧм бӧрйысьысьяс лыд;

10г стрӧка: вӧдитчытӧм открепительнӧй эскӧданпас лыд (выль пӧв гӧлӧсуйтӧм нуӧдӧм дырйи — бырӧдӧмӧн лыддьӧм вӧдитчытӧм открепительнӧй эскӧданпас лыд);

10д стрӧка: мутасса бӧрйысян комиссияӧн бӧрйысьысьяслы сетӧм открепительнӧй эскӧданпас лыд;

10е стрӧка: тшыкӧдӧм открепительнӧй эскӧданпас лыд;

11 стрӧка: тшыкӧдӧм бӧрйысян бюллетень лыд;

12 стрӧка: бӧрйысян бюллетень лыд, кутшӧмъясӧс абу артыштӧма босьтігӧн;

13 да водзӧ стрӧкаяс: бӧрйысян бюллетеньын быд позиция серти бӧрйысьысьяслӧн гӧлӧс лыд, а тайӧ Оланпаслӧн 50 статьяса 7 юкӧнӧн артыштӧмтор дырйи, сідзжӧ бӧрйысьысьяслӧн гӧлӧс лыд «Паныд» позиция серти;».

8. 56 статьяын:

1) 3 юкӧнса мӧд абзацын «Открепительнӧй эскӧданпасъяс серти гӧлӧсуйтігӧн участокса бӧрйысян комиссияӧн веськӧдлысь» кывъяс вежны «Участокса бӧрйысян комиссияӧн веськӧдлысь» кывъясӧн;

2) 4 юкӧнса мӧд абзацын «Открепительнӧй эскӧданпасъяс серти гӧлӧсуйтігӧн участокса бӧрйысян комиссияӧн веськӧдлысь» кывъяс вежны «Участокса бӧрйысян комиссияӧн веськӧдлысь» кывъясӧн;

3) 5 юкӧнын:

а) 1 пункт гижны тадзи:

«1) гӧлӧсуйтӧм помасян кад вылӧ бӧрйысьысьяс списокӧ пыртӧм бӧрйысьысьяс лыд (бӧрйысьысьяслысь лыд артышттӧг, кодъяслы сетӧма открепительнӧй эскӧданпасъяс мутасса бӧрйысян комиссияӧн да участокса бӧрйысян комиссияӧн, а сідзжӧ кодъяс мунісны мукӧд помка вӧсна);»;

б) 5 — 7 пунктъясын «(открепительнӧй эскӧданпасъяс серти гӧлӧсуйтігӧн)» кывъяс киритны;

4) 6 юкӧнын:

а) квайтӧд — кӧкъямысӧд абзацъясын «(открепительнӧй эскӧданпасъяс серти гӧлӧсуйтігӧн)» кывъяс киритны;

б) ӧкмысӧд абзацын «Открепительнӧй эскӧданпасъяс серти гӧлӧсуйтігӧн индӧм вӧчӧмъяс збыльмӧдӧм бӧрын» кывъяс вежны «Индӧм вӧчӧмъяс збыльмӧдӧм бӧрын» кывъясӧн;

5) 141 юкӧн киритны;

6) 29 юкӧнса медводдза сёрникузясӧ гижны тадзи: «Сэк, кор гӧлӧсуйтан помшуӧмъяс йылысь сёрнигижӧдсӧ кырымалӧм да мутасса бӧрйысян комиссияӧ сылысь медводдза экземпляр мӧдӧдӧм бӧрын сёрнигижӧд лӧсьӧдысь участокса бӧрйысян комиссия казялӧ сёрнигижӧдлӧн 1 – 10, 10а – 10е, 11, 12 стрӧкаясын тырмытӧмтор (мыччӧдъяс содтӧмын торксьӧм, ӧпечатка либӧ ӧшыбка) либӧ сёрнигижӧд колана ногӧн лӧсьӧдӧмсӧ водзвыв прӧверитігӧн мутасса бӧрйысян комиссия казялӧ тырмытӧмтор, сэки участокса бӧрйысян комиссиялы быть колӧ аслас чукӧртчылӧм вылын видлавны юалӧм, медым пыртны стӧчмӧдӧмторъяс сёрнигижӧдлӧн 1 – 10, 10а – 10е, 11, 12 стрӧкаясӧ.».

9. 58 статьяын:

1) 7 юкӧнса мӧд сёрникузяын «Открепительнӧй эскӧданпасъяс серти гӧлӧсуйтігӧн» кывъяс киритны;

2) 14 юкӧнса медводдза сёрникузяын «1 – 12 визьясӧ стӧчмӧдӧмъяс пыртӧм йылысь (сэк, кор гӧлӧсуйтӧны открепительнӧй эскӧданпасъяс серти – 10а – 10е визьясӧ)» кывъяс вежны «1 — 10, 10а- 10е, 11, 12 стрӧкаясӧ» кывъясӧн.

10. 59 статьяса 5 юкӧнлӧн мӧд сёрникузяын «Открепительнӧй эскӧданпасъяс серти гӧлӧсуйтігӧн» кывъяс киритны.

11. Гӧлӧсуйтан помшуӧмъяс йылысь сёрнигижӧдӧ пыртӧм лыдпасъяс контрольнӧй йитӧдлӧн, кутшӧмӧс вынсьӧдӧма Оланпасӧн (2 содтӧдын) квайтӧд абзацын «(сэк, кор Коми Республикаса Юралысьлӧн чинӧ бӧрйысьӧмъяс дырйи вӧдитчӧны открепительнӧй эскӧданпасъясӧн)» кывъяс киритны.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысь С.А. Гапликов

Сыктывкар

2016 вося вӧльгым тӧлысь 29 лун

121-РЗ №